**ΚΕΦΑΛΑΙΟ ΔΕΥΤΕΡΟ - Η ΕΛΛΗΝΙΚΗ ΕΠΕΝΑΣΤΑΣΗ ΤΟΥ 1821 ΣΤΟ ΠΛΑΙΣΙΟ ΤΗΣ ΑΝΑΔΥΣΗΣ ΤΩΝ ΕΘΝΙΚΩΝ ΙΔΕΩΝ ΚΑΙ ΤΟΥ ΦΙΛΕΛΕΥΘΕΡΙΣΜΟΥ ΣΤΗΝ ΕΥΡΩΠΗ**

**ΕΝΟΤΗΤΑ 5 -Ο ελληνισμός από τα μέσα του 18ου αι. έως τις αρχές του 19ου αι**.

***Τι συμβαίνει στην Ελλάδα από τα μέσα του 18ου αιώνα και στις αρχές του 19ου;***

Η Οθωμανική αυτοκρατορία βρίσκεται σε παρακμή. Έχει να αντιμετωπίσει τις εξεργέσεις των λαών που βρίσκονται υπό την κυριαρχία της και την άνοδο, την αύξηση της δύναμης της Ρωσίας.

**Κοινωνικοί και οικονομικοί συσχετισμοί (μέσα 18ου –αρχές 19ου αι.)**

**Οι έμποροι και οι καραβοκύρηδες**

* Οι Έλληνες πλοιοκτήτες συμμετέχουν ενεργά στο εμπόριο που διεξάγεται ανάμεσα στην

Οθωμανική αυτοκρατορία και την Ευρώπη και αποκτούν τον έλεγχο

σημαντικού μέρους του εμπορίου. Βελτιώνουν έτσι την οικονομική τους θέση.

***Ποιοί είναι οι παράγοντες που βοηθούν προς αυτή την κατεύθυνση.***

* Οι Άγγλοι και οι Γάλλοι είναι απασχολημένοι με τους πολέμους που έκανε ο Ναπολέοντας.
* Οι Ρώσοι και η Τούρκοι είχαν υπογράψει μια συνθήκη το **1774** (**Κιουτσούκ-Καϊναρτζή)**

σύμφωνα με την οποία μπορούσαν τα καράβια με ρωσική σημαία να περνούν ελεύθερα

από τα στενά του Βοσπόρου

* Οι Έλληνες των παροικιών (κοινότητες Ελλήνων, κυρίως εμπόρων, που κατοικούσαν στις

ευρωπαϊκές χώρες) ενδιαφέρθηκαν να διαδόσουν τις νεωτερικές ευρωπαϊκές ιδέες στους

Έλληνες. Ίδρυσαν σχολεία στην Ελλάδα, τύπωναν βιβλία και περιοδικά, χορηγούσαν υποτροφίες.

**Οι Φαναριώτες**

* Ήταν Έλληνες από παλιές αρχοντικές οικογένειες που κατοικούσαν στο Φανάρι, συνοικία της Κωνσταντινούπολης όπου βρισκόταν και το Πατριαρχείο
* Μάθαιναν ξένες γλώσσες, σπούδαζαν στη Δύση
* Πολλοί από αυτούς σταδιοδρομούσαν στην οθωμανική διοίκηση και καταλάμβαναν, συχνά, υψηλές θέσεις στο οθωμανικό κράτος
* Τον 18ο αιώνα διορίζονταν ηγεμόνες στις αυτόνομες παραδουνάβιες ηγεμονίες, τη Μολδαβία και τη Βλαχία (σημερινή Ρουμανία)
* Τις θέσεις αυτές τις έχασαν με την κήρυξη της επανάστασης του 1821

**Οι προεστοί (πρόκριτοι, κοτζαμπάσηδες, δημογέροντες, πρωτόγεροι)**

* Ήταν κοινοτικοί άρχοντες
* Διοικούσαν τις ελληνορθόδοξες κοινότητες
* Εκπροσωπούσαν τις χριστιανικές κοινότητες σε όλες τις σχέσεις που αφορούσαν την οθωμανική εξουσία, μεταξύ αυτών οι διοικητικές, οικονομικές και διαδικασίες τήρησης της τάξης.
* Συγκέντρωναν τους φόρους από τους Έλληνες και τους απέδιδαν στην οθωμανική διοίκηση.
* Είχαν αποκτήσει πολιτική εμπειρία και μεγάλες περιουσίες˙
* Αρκετοί από αυτούς διέθεταν και κάποια πολιτική επιρροή στους τοπικούς Τούρκους αξιωματούχους.

**Κλέφτες και αρματολοί**

Οι **κλέφτες** ήταν αγρότες που αναγκάζονταν ή επέλεγαν να καταφύγουν τα βουνά όπου για να επιβιώσουν επιδίδονταν στη ληστεία. Συχνά υποστηρίζονταν από τους αγροτικούς πληθυσμούς και ως πρότυπα ανυπότακτης

στάσης υμνήθηκαν για την τόλμη τους ή θρηνήθηκαν για τον θάνατό τους στα κλέφτικα δημοτικά τραγούδια.

Οι **αρματολοί** ανήκαν σε ένοπλα σώματα οργανωμένα από την οθωμανική διοίκηση για την τήρηση της τάξης. Συχνά, κλέφτες γίνονταν αρματολοί και το αντίστροφο. Είναι γεγονός πως οι ομάδες των κλεφταρματολών, μεγαλωμένοι και απολύτως εξοικειωμένοι με τον πολεμικό τρόπο ζωής, θα αποτελούσαν το ένοπλο σώμα της ελληνικής επανάστασης.

Οι **αγρότες** ξεπερνούσαν το 80% του πληθυσμού. Καλλιεργούσαν κτήματα κρατικά ή ιδιωτικά (τσιφλίκια)

που ανήκαν, συνήθως, σε Τούρκους και σπανιότερα σε Έλληνες. Η ζωή τους ήταν δύσκολη και στερημένη

**Κινήματα εναντίον της οθωμανικής αυτοκρατορείας (Ο.Α.)**

Στις αρχές του 18ου αιώνα οι Έλληνες έστρεψαν τις ελπίδες τους για απελευθέρωση στη Ρωσία.

Η Ρωσία είχε κοινά με τους Έλληνες συμφέροντα εναντίον της Οθωμανικής Αυτοκρατορίας και ήταν ομόδοξη.

Τα κινήματα των Ελλήνων εναντίον της Ο.Α.

* Το **1770** οργανώθηκε, με ρωσική υποκίνηση, επανάσταση στην Πελοπόννησο. Το κίνημα με επικεφαλής τους **αδελφούς Ορλόφ (Oρλοφικά**) απέτυχε και η επανάσταση καταπνίγηκε επειδή:

• Η κινητοποίηση των Ελλήνων δεν ήταν η απαιτούμενη.

• Οι Ρώσοι συμμετείχαν με μικρό αριθμό πολεμικών πλοίων.

* **Ο Λάμπρος Κατσώνης**, Έλληνας απεσταλμένος της Ρωσίας, ξεσήκωσε τους κατοίκους των νησιών του Αιγαίου, χωρίς αποτέλεσμα, αφού πολύ γρήγορα και αυτή η επενάσταση καταπνίγηκε από τους Οθωμανούς
* Οι **Σουλιώτες** ξεσηκώθηκαν εναντίον του Αλή Πασά στα Γιάννενα, αλλά το **1803** αναγκάστηκαν να εγκαταλείψουν την περιοχή. Κατέφυγαν κυρίως στα Επτάνησα.

**Νοελληνικός Διαφωτισμός**

***Τι είναι;***

Ένα κίνημα που επιδίωκε τη διάδοση των διαφωτιστικών ιδεών μεταξύ των Ελλήνων με σκοπό την ιδεολογική προετοιμασία για τον αγώνα για την απελευθέρωση..

***Πότε ξεκίνησε;***

Στα μέσα του 18ου αιώνα

***Που και πως ξεκίνησε;***

Ξεκίνησε στις ελληνικές παροικίες της Ευρώπης, όπου οι Έλληνες έμποροι ήρθαν σε επαφή και σε ορισμένα από τα μεγάλα εμπορικά κέντρα του ελληνισμού (Σμύρνη, Ιωάννινα, Χίος κτλ.)

***Ποιες ήταν οι θέσεις των Ελλήνων υποστηρικτών του Διαφωτισμού;***

* θαύμαζαν τον αρχαίο ελληνικό πολιτισμό και τον συνέδεαν με την ελευθερία,
* πίστευαν ότι η εκπαίδευση θα έπρεπε
  + να θεμελιώνεται στην ενασχόληση με τις θετικές επιστήμες,
  + να γίνεται στη λαϊκή γλώσσα
  + να υπηρετεί την προοπτική του αγώνα για ελευθερία

***Ποιοι λόγιοι υιοθέτησαν τις ιδέες του Διαφωτισμού***;

Ανάμεσα στους πολλούς Έλληνες λόγιους που υιοθέτησαν τις ιδέες του Διαφωτισμού

ξεχώρισαν ο **Ρήγας Βελεστινλής** και ο **Αδαμάντιος Κοραής**.

Ο **Ρήγας Βελεστινλής** (1757-1798)

* πρότεινε, στη «Νέα Πολιτική Διοίκηση» τη δημιουργία μιας «Ελληνικής Δημοκρατίας» που θα απλωνόταν σε όλη τη Βαλκανική αντικαθιστώντας την Οθωμανική αυτοκρατορία και εξασφαλίζοντας ισονομία και ισοπολιτεία στους κατοίκους της. Ο Ρήγας δοκίμασε να εφαρμόσει τα σχέδιά του, αλλά προδόθηκε και πλήρωσε με τη ζωή του, αυτός και οι σύντροφοί του, το όραμά του

Ο **Αδαμάντιος Κοραής** (1748-1833),

* Υποστήριξε τις φιλελεύθερες ιδέες της γαλλικής επανάστασης,
* θεωρούσε ότι οι Έλληνες, για να κερδίσουν την ελευθερία τους, θα έπρεπε πρώτα να μορφωθούν. Αν και διαφωνούσε με τον εξαρχαϊσμό της γλώσσας, δεν δεχόταν αυτούσια τη δημοτική, από την οποία, όπως πίστευε, έπρεπε να αφαιρεθούν κάποιες λαϊκές και ξένες λέξεις.

**ΧΡΟΝΟΛΟΓΙΟ**

* **1770** ■ Τα Ορλοφικά: επανάσταση των Ελλήνων εναντίον των Οθωμανών με την παρακίνηση των αδελφών Ορλόφ, στρατηγών της Ρωσίας.
* **1774** ■ Συνθήκη Κιουτσούκ Καϊναρτζή μεταξύ Ρωσίας-Τουρκίας
* **1788** ■ Το κίνημα του Λάμπρου Κατσώνη: με 10 πλοία κάνει επιχειρήσεις στο Αιγαίο και στα παράλια της Μικράς Ασίας έως την Κύπρο και την Αίγυπτο
* **1789-1803** ■ Αγώνες Σουλιωτών εναντίον του Αλή πασά των Ιωαννίνων
* **1797-1815** ■ Ναπολεόντειοι πόλεμοι
* **1750-1821** ■ Νεοελληνικός Διαφωτισμός
* **1821** ■ Έναρξη ελληνικής επανάστασης